ຈີນເສຍໃຈນຳການສັງຫານ ນັກທ່ອງທ່ຽວຊາວຮົງກົງ
ຖະແຫຼງຂ່າວຂອງກະຊວງການຕ່າງປະເທດ ຈີນກ່າວວ່າ ປັກກິ່ງມີ ຄວາມຕື່ນ ຕົກໃຈກ່ຽວກັບເຫດຮ້າຍຄັ້ງນີ້ ແລະເສົ້າເສຍໃຈກ່ຽວກັບ ການສັງຫານນັກທ່ອງທ່ຽວ
ເຈົ້າໜ້າທີ່ຈີນໄດ້ສະແດງຄວາມໂກດແຄ້ນແລະເສຍໃຈ ກ່ຽວກັບການຮັບມືກັບ ສະຖານະການໂຕປະກັນ ໃນຟີລິບ ປິນມື້ວານນີ້ ໂດຍທີ່ມີພວກນັກທ່ອງທ່ຽວຊາວ ຮົງກົງ 8 ຄົນເສຍຊີວິດແລະອີກ 7 ຄົນໄດ້ຮັບບາດເຈັບ ເຈົ້າໜ້າທີ່ ຈີນກ່າວວ່າ ລັດຖະມົນຕີການຕ່າງປະເທດ Yang Jiechi ໄດ້ໂທລະສັບໄປຫາລັດຖະມົນຕີຕ່າງປະເທດຜ ຟີລິບປິນ ທ່ານ Alberto Romuloແລະທວງໃຫ້ທາງ ການຟີລິບປິນສືບສວນຢ່າງລະອຽດກ່ຽວກັບເລື່ອງນີ້ ໂດຍໄວເທົ່າທີ່ຈະໄວໄດ້ ຖະແຫຼງຂ່າວສະບັບນຶ່ງຂອງກະຊວງການຕ່າງປະເທດຈີນກ່າວວ່າ ປັກກິ່ງມີ ຄວາມຕື່ນ ຕົກໃຈກ່ຽວກັບເຫດຮ້າຍຄັ້ງນີ້ ແລະເສົ້າເສຍໃຈກ່ຽວກັບການສັງຫານພວກນັກທ່ອງທ່ຽວ ຊາວຮົງກົງທັງຂໍປະນາມຢ່າງແຮງຕໍ່ການກະທຳຢ່າງໂຫດ ຮ້າຍປ່າເຖື່ອນຕໍ່ພວກນັກທ່ອງ ທ່ຽວທີ່ບໍ່ຮູ້ເລື່ອງຫຍັງ ເຈົ້າໜ້າທີ່ຟີລິບປິນກ່າວວ່າ ອະດີດຕຳຫຼວດທີ່ບໍ່ພໍໃຈຄົນນຶ່ງ ຊື່ Rolando Mendoza ໄດ້ສັງຫານພວກນັກທ່ອງທ່ຽວຮົງກົງ 8 ຄົນ ທີ່ຖືກຈັບໄວ້ເປັນໂຕປະກັນຢູ່ເທິງລົດນຳທ່ຽວ ທີ່ຜູ້ກ່ຽວໄດ້ຈີ້ໄປຢູ່ໃນເຂດໃຈກາງນະຄອຍຫລວງມະນີລາ ນັກແມ່ນປືນຄົນນຶ່ງຂອງຕຳຫຼວດໄດ້ຍິງສັງຫານນາຍ Mendoza ຫຼັງຈາກໄດ້ມີ ການ ປະເຊີນໜ້າກັນເປັນເວລາ 12 ຊົ່ວໂມງໃນມື້ວານນີ້ ຫລັງຈາກທີ່ລາວໄດ້ ຍິງໂຕປະກັນ ເສຍຊີວິດ 8 ຄົນ ແລະເຮັດໃຫ້ບາດເຈັບອີກ 7 ຄົນນັ້ນ